- Hindi News
- National
- कलेक्टर के पास थैले में सीमेंट का मसाला लेकर पहुंचे युवक ने कहा गांव में बन रही घटिया सड़क
कलेक्टर के पास थैले में सीमेंट का मसाला लेकर पहुंचे युवक ने कहा-गांव में बन रही घटिया सड़क
जन सुनवाई में उस समय अधिकारी हतप्रभ रह गए, जब माडूमर का एक युवक थैले में सीमेंट का मसाला लेकर पहुंचा। वह सीधे कलेक्टर प्रियंका दास के पहुंचा और कहा कि मैडम पंचायत में घटिया सड़क का निर्माण किया जा रहा है।
कलेक्टर ने पूरा मामला सुनने के बाद जांच की बात कही है। दरअसल माडूमर पंचायत का रहने वाले बलराम अहिरवार का कहना था कि सड़क निर्माण में व्यापक स्तर पर मनमानी की जा रही है। शिकायत के बाद भी कोई सुनवाई नहीं हो रही है। शिकायत में सड़क निर्माण की जांच कराने का आग्रह किया गया है। हिंदू उत्सव महासमिति के नगर अध्यक्ष विनय प्रताप सिंह ने झोलाछाप डॉक्टरों पर कार्रवाई करने की मांग की है। मोहनगढ़ निवासी सुजान अहिरवार ने जमीन विवाद के मामले में न्याय दिलाने की बात कही। इसके अलावा जन सुनवाई में 221 आवेदन प्राप्त हुए। प्राप्त आवेदनों में से कई आवेदनों को मौके पर ही निराकृत किया गया।
बाकी आवेदन पत्रों को 10 दिवस में निराकृत कर उसका प्रतिवेदन प्रस्तुत करने के निर्देश दिए गए। जनसुनवाई में पेंशन, गरीबी उपचार सहायता, खाद्यान्न पर्ची प्राप्त नहीं होने, गरीबी रेखा में नाम शामिल करने, सीमांकन, विधवा तथा दिव्यांग पेंशन, राहत राशि के वितरण, जाति प्रमाण पत्र, मुख्यमंत्री स्वैच्छानुदान से सहायता तथा सेवानिवृत्त कर्मचारी के भविष्य निधि के भुगतान सहित विभिन्न आवेदन पत्रों पर सुनवाई की गई।
टीकमगढ़। माडूमर में सीसी रोड में घटिया सामग्री हो रही उपयोग।
tgl_Latn sot_Latn hin_Deva hin_Deva hin_Deva hin_Deva hin_Deva hne_Deva